A enerchía hidraulica u enerchía hidrica ye una enerchía renovable que promana de l'aprofitamiento d'a enerchía mecanica d'a caita de l'augua. Dende tiempos muit antigos s'ha feito molins hidraulicos movitos por a fuerza d'una corrient d'augua. Dende o sieglo XIX a capacidat potencial y enerchía cinetica de l'augua s'ha transformato en enerchía eletrica en una instalación dita central hidroeletrica.